
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 11898/18.11.2025                                                                                              

REFERAT DE APROBARE
a proiectului de hotărâre privind actualizarea cu rata inflației de 5,6% a nivelului redevențelor/chiriilor aferente raporturilor juridice contractuale, având ca obiect  concesionarea/ închirierea terenurilor aparținând domeniului public sau privat al orașului Deta și a nivelului redevențelor/chiriilor aferente raporturilor juridice contractuale având ca obiect închirierea spațiilor cu altă destinație decât aceea de locuință aparținând domeniului public al orașului Deta.
I. Expunere de motive

Prezentul Referat de aprobare este elaborat în conformitate cu prevederile art. 6, alin. (2) și art. 30, alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și compltările ulterioare, reprezentând instrumentul de prezentare și motivare a proiectului de hotărâre privind actualizarea cu rata inflației de 5,6% a nivelului redevențelor/chiriilor aferente raporturilor juridice contractuale, având ca obiect concesionarea/închirierea terenurilor aparținând domeniului public sau privat al orașului Deta și a nivelului redevențelor/chiriilor aferente raporturilor juridice contractuale având ca obiect închirierea spațiilor cu altă destinație decât aceea de locuință aparținând domeniului public ol orașului Deta.

Conform insse.ro-IPC-serie de date anuală, rata inflației pentru anul 2024 este de 5,6%.

Baza legală a proiectului de hotărâre supus aprobării o constituie prevederile O.U.G. nr. 57/2019 privind Codul administrativ respectiv art.129 alin(1) și alin.(2) lit. c) coroborat cu alin. (6), lit. c) conform cărora „consiliul local are inițiativă și hotărăște, în condițiile legii, în toate problemele de interes local și exercită atribuții privind administrarea domeniului public și privat al comunei, orașului sau minicipiului” și totodată prevederile art. 5, alin. (1), lit. a) din Legea nr. 273/2006 privind finanțele publice locale, cu modificările și completările ulterioare.
II. Descrierea situației actuale:
Orașul Deta are încheiate raporturi juridice contractuale cu persoane fizice sau juridice care au ca și obiect concesionarea/închirierea terenurilor parținând domeniului public sau privat al orașului Deta și închirierea spațiilor cu altă destinație decât aceea de locuință care aparțin domeniului public.
În cuprinsul acestor contracte este menționat faptul că nivelul redevențelor/chiriilor se  actualizează prin Hotărâre a Consiliului Local.
Prin competențele și responsabilitățile autorităților administrației publice locale în ceea ce privește finanțele publice locale se numără și stabilirea, constatarea, controlul, urmărirea și încasarea impozitelor și taxelor locale, precum și a oricăror alte venituri ale unităților administrativ-teritoriale, în condițiile legii.
Totodată, în conformitate cu art. 5, alin. (1), lit. a) din Legea nr. 273/2006 privind finanțele publice locale, cu modficările și completările ulterioare:

“ Veniturile bugetare locale se constituie din:

           a) Venituri proprii, formate din: impozite, taxe, contribuții, alte vărsăminte, alte venituri și cote defalcate din impozitul pe venit.“

În acest sens, este necesară aprobarea actualizării redevențelor/chiriilor aferente rapoartelor juridice contractuale, având ca obiect concesionarea/închirierea terenurilor aparținând domeniului public sau privat al orașului Deta, a nivelului redevențelot/chiriilor aferente raporturilor juridice contractuale, având ca obiect închirierea spațiilor cu altă destinație decât aceea de locuință care aparțin domeniului public al orașului Deta.
III. Reglementări anterioare

- Inventarul domeniului privat al Orașului Deta aprobat prin Hotărârea Consiliului local nr. 18/2007, cu modificările și completările ulterioare;

- Inventarul domeniului public al Orașului Deta însușit prin Hotărârea Consiliului local nr. 13/2002 și atestat prin Hotărârea Guvernului nr. 977/2002 (Anexa nr. 5) și hotărârile consiliuliui local al orașului Deta ulterioare.
IV. Baza legală

- art. 120, alin. (1) și art. 121, alin. (1) și alin. (2) din Constituția României, republicată;
- Legea nr. 24/2000 privind normele de tehnica legislativă pentru elaborarea actelor normative, republicată;

            - art. 5, alin. (1), lit. a), art. 20, alin. (1), lit. b) din Legea nr. 273/2006 privind finanțele publice locale, cu modificările și completările ulterioare;

- art. 871/873 și art. 1777-1785 din Legea nr. 287/2009, republicată, privind Codul Civil.

V. Impactul asupra reglementărilor interne în vigoare

Sumele reprezentând redevențe, respectiv chirii aferente raporturilor juridice contractuale constituie venit la bugetul local.
Având în vedere cele expuse, în temeiul art. 136 alin. (1) din Ordonanța de Urgență nr. 57/2019 privind Codul Administrativ, cu modificările și completările ulterioare, potrivit căruia proiectele de hotărâri pot fi inițiate de primar, consilierii locali sau de cetățeni, în conditiile legii, a fost inițiat Proiectul de hotărâre.

Pentru aceste considerente, propun analizarea proiectului de hotărâre întocmit, în vederea supunerii lui spre dezbatere și aprobare, în proxima ședintă a Consiliului Local Deta.

La redactarea prezentului Referat de aprobare au fost avute în vedere prevederile Ordonanței de Urgență a Guvernului nr. 57/2019 privind Codul administrativ și normele de tehnică legislativă pentru elaborarea actelor normative, republicată, cu modificările și completările ulterioare.

